વિદેશ મંત્રાલયના પ્રવક્તાએ એક ટૂંકા નિવેદનમાં જણાવ્યું હતું કે આજે બંન્ને નેતાઓ વચ્ચે ફોન પર થયેલી વાતચીતમાં મોદીએ પાકિસ્તાનને પઠાણકોટ ત્રાસવાદી હુમલા માટે જવાબદાર અને તેની સાથે સંકળાયેલા સંગઠનો અને વ્યક્તિઓ સામે ભારતે પૂરી પાડેલી ચોક્કસ અને પગલા લઈ શકાય તેવી માહિતીના આધારે તાત્કાલિક અને નક્કર પગલાં લેવાની જરૂર પર ભાર મૂક્યો હતો. શરીફે મોદીને ખાતરી આપી હતી કે તેમની સરકાર ત્રાસવાદીઓ સામે ઝડપી અને નિર્ણાયક કાર્યવાહી કરશે .